10. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ.250941/16354/1871  της 28 Δεκ.1959/16 Ιαν.1960 Περί τρόπου συγκροτήσεως των Τοπικών Επιτροπών Αρδεύσεων. Έχοντες υπ’ όψει τας διατάξεις των άρθρων:1) 12 του Ν.Δ. 608/1948, περί διοικήσεως και διαχειρίσεως των δι’ αρδεύσεις χρησιμοποιουμένων υδάτων, ως τούτο συνεπληρώθη δια του άρθρ. 49  του              Ν.Δ.      3784/1957       περί             κατ(Αντί της σελ. 483) Σελ. 483(α) Αρδεύσεις 16.Ζ.α.9-10 ταργήσεως υδραυλικού Ταμείου Βοιωτικού Κηφισού, 2)1 παρ.2 του Νόμ.3200/1955 περί διοικητικής αποκεντρώσεως εν συνδυασμώ προς τας διατάξεις του άρθρου μόνου παρ.Α’ εδάφ.ιβ’ του από 28.6.1955 Β.Δ/τος, περί εξαιρέσεως από της κατά την παρ.1 του άρθρ.1 του Νόμ.3200/1955 αρμοδιότητος των Νομαρχών αντικειμένων τινών αρμοδιότητος του Υπουργού Γεωργίας και 3)19 παρ.ιγ’ του Ν.Δ.3881/1958 “περί εγγείων Βελτιώσεων”, αποφασίζομεν: 1.Εις τας περιοχάς ένθα εξετελέσθησαν, εκτελούνται ή θέλουσιν εκτελεσθή αυτοτελή αρδευτικά έργα Γ’ τάξεως, εξυπηρετούντα περιοχήν σαφώς καθοριζομένην, η διοίκησις των αρδευτικών υδάτων, διατιθεμένων βάσει των διατάξεων του Ν.Δ.608/1948, και των έργων δύναται να ανατίθεται εις Τοπικάς Επιτροπάς Αρδεύσεως (Τ.Ε.Α.). 2.Αι Τ.Ε.Α. συνιστώνται, δι αποφάσεων ήμών ή του οικείου Νομάρχου, αναλόγως προς την υπό του Νόμ.3200/1955, καθοριζομένης αρμοδιότητα εκδόσεως ρυθμιστικών αποφάσεων επί αρδευτικών υδάτων βάσει του Ν.Δ.608/1948, μετά γνώμην του αρμοδίου Συμβουλίου (Κεντρικόν Γνωμοδοτικόν Συμβούλιον Εγγειοβελτιωτικών Έργων Υ .Γ. ή Συμβούλιον Γεωργίας), δημοσιευομένων εις την Εφημερίδα της Κυβερνήσεως. 3.Αι Τ.Ε.Α. συγκροτούνται (συντίθενται) δι αποφάσεως του οικείου Νομάρχου, τη εγγράφω προτάσει του Διευθυντού της αρμόδιας Διευθύνσεως Γεωργίας. Εις την απόφασιν συγκροτήσεως της Τ.Ε.Α. ορίζεται και η έδρα αυτής. 4.Αι Τ.Ε.Α. δύνανται να είναι, τριμελείς ή πενταμελείς, απαρτίζονται δε εξ αντιπροσώπων των ωφελουμένων εκ των οικείων έργων παραγωγών και Δημοσίων υπαλλήλων υπό την ακόλουθον σύνθεσιν. α)Τριμελείς Τ.Ε.Α. αα)2 κτηματίαι ιδιώται ως εκπρόσωποι των ωφελουμένων εκ των έργων. ββ)1 δημόσιος υπάλληλος. β)Πενταμελείς Τ.Ε.Α. αα)3 κτηματίαι ιδιώται ως εκπρόσωποι των ωφελουμένων. ββ)2 δημόσιοι υπάλληλοι. γ)Εις ειδικάς περιπτώσεις και εφ όσον τούτο κρίνεται αναγκαίον υπό του οικείου Διευθυντού Γεωργίας, δύνανται αι πενταμελείς Τ.Ε.Α. να συντίθενται εκ 3 δημοσίων υπαλλήλων και 2 κτηματιών εκπροσώπων των ωφελουμένων. Εις την περίπτωσιν ταύτην απαιτείται γνώμη του αρμοδίου Συμβουλίου Γεωργίας. Σελ. 484(α) 5.Οι ιδιώται μέλη των Τ.Ε.Α., εκπρόσωποι των ωφελουμένων παραγωγών, προτείνονται προς διορισμόν εις τον Νομάρχην, υπό του Διευθυντού της αρμοδίας Διευθύνσεως Γεωργίας, επιλεγόμενοι μεταξύ των υπό των οικείων Δημοτικών ή Κοινοτικών Συμβουλίων υποδεικνυομένων κατά την διαδικασίαν της παρ.6 κτηματιών. 6.α)Η υπόδειξις των εκπροσώπων των ωφελουμένων εις τας Τ.Ε.Α. ενεργείται εντός του μηνός Ιανουαρίου, αρχής γιγνομένης από του έτους 1960, δι εγγράφου προσκλήσεως του οικείου Νομάρχου, προς τον Δήμαρχον ή τον Πρόεδρον Κοινότητος, εις την περιφέρειαν των οποίων ανήκει η περιοχή δικαιοδοσίας της Τ.Ε.Α., κοινοποιουμένης 10 τουλάχιστον ημέρας προ της καθοριζομένης ημερομηνίας υποδείξεως των εκπροσώπων. β)Το οικείον Συμβούλιον συνέρχεται κατά την ορισθείσαν ημέραν και ώραν εις το Δημοτικόν ή Κοινοτικόν Κατάστημα, υπό την Προεδρίαν του Δημάρχου ή Προέδρου της Κοινότητος, και υποδεικνύει δια ψηφοφορίας 9 εκπροσώπους των ωφελουμένων δια την διοίκησιν της Τ.Ε.Α. γ)Οι κατά τα ανωτέρω υποδεικνυόμενοι εκπρόσωποι δέον να τυγχάνουν εγγράμματοι, αυτοκαλλιεργηταί, ιδιοκτήται κτημάτων οπωσδήποτε εξυπηρετουμένων εκ των έργων της Τ.Ε.Α., προτιμωμένων των εχόντων πείραν περί τα αρδευτικά θέματα, ων το ήθος και η εν γένει κοινωνική παράστασις παρέχουν την εγγύησιν της ευσυνειδήτου εκπληρώσεως των καθηκόντων των. 7.Η παραμέλησις των κατά την παρ.6 υποχρεώσεων, των Δημοτικών ή Κοινοτικών Συμβουλίων, προς υπόδειξιν εκπροσώπων των ωφελουμένων παραγωγών δια τας Τ.Ε.Α., θεωρείται πειθαρχικόν παράπτωμα. Εις περιπτώσιν καθ ην τα Δημοτικά ή Κοινοτικά Συμβούλια αρνούνται να υποδείξουν τους εκπροσώπους των ωφελουμένων παραγωγών ο οικείος Διευθυντής Γεωργίας κατόπιν εντολής του κ.Νομάρχου, επιλέγει εκ των ενδιαφερομένων παραγωγών τους κατά την κρίσιν του καταλληλοτέρους και προτείνει αυτούς εις τον αρμόδιον Νομάρχην προς διορισμόν. 8.Περί της εκλογής των υποδεικνυομένων εκπροσώπων δια τας Τ.Ε.Α. συντάσσεται πρακτικόν, υπογραφόμενον υπό των παρόντων Συμβούλων και του αρμοδίου Γραμματέως, το οποίον υποβάλλεται εις τον οικείον Νομάρχην εντός 5 ημερών από της ημέρας της εκλογής. Αντίγραφον του ως άνω πρακτικού θυροκολλείται αυθημερόν εις το Δημοτικόν ή Κοινοτικόν Κατάστημα. 16.Ζ.α.10 Αρδεύσεις 9.α)Ενστάσεις κατά του κύρους της εκλογής ασκούνται ενώπιον του αρμοδίου Νομάρχου, εντός ανατρεπτικής προθεσμίας 7 ημερών από της ημερομηνίας αναρτήσεως του εν τη παρ.8 πρακτικού. β)Γενομένης δεκτής της ενστάσεως διατάσσεται υπό του Νομάρχου εντός 10 ημερών από της υποβολής της εις αυτόν, η επανάληψις της εκλογής κατά τα εν τη παρ.6, 7 και 8 οριζόμενα. γ)Παρερχομένης απράκτου της 7ημέρου ως άνω προθεσμίας, τα πρακτικά της εκλογής καθίστανται οριστικά, βάσει δε τούτων συντάσσεται ονομαστικός πίναξ των 9 κτηματιών, οίτινες προεκρίθησαν να προταθούν ως αντιπρόσωποι των παραγωγών δια την Τ.Ε.Α. 10.α)Ο ονομαστικός πίναξ θεωρούμενος υπό του Νομάρχου παραδίδεται εις της αρμοδίαν Διευθύνσιν Γεωργίας, ισχύει δε δια μίαν διετίαν αρχής γενομένης από του έτους 1960. β)Εις περίπτωσιν καθ ην η δικαιοδοσία μιας Τ.Ε.Α., επεκτείνεται ή πρόκειται να επεκταθή εις περισσοτέρας της μιας Δημοτικής ή Κοινοτικής περιφερείας, θα συντάσσηται κατά τα ανωτέρω ιδιαίτερος ονομαστικός πίναξ δι εκάστην ενδιαφερομένην Δημοτικήν ή Κοινοτικήν περιφέρειαν. γ)Εκ των κεκυρωμένων πινάκων ο οικείος Διευθυντής Γεωργίας επιλέγει και προτείνει εγγράφως εις τον Νομάρχην προς διορισμόν, ανάλογον με την κατηγορίαν της Τ.Ε.Α. αριθμόν παραγωγών προς συγκρότησιν αυτής. 11.α)Η θητεία των ιδιωτών μελών των Τ.Ε.Α. ορίζεται διετής μη αποκλειομένου του επαναδιορισμού των, κατά την επομένην διετίαν. β)Οι αντιπρόσωποι των παραγωγών εις τας Τ.Ε.Α. δύνανται ν’ αντικατασταθώσι, προ της λήξεως της θητείας των δι ετέρων επιλεγομένων εκ του ισχύοντος δια τη διετίαν κεκυρωμένου πίνακος, δια πράξεις αντιστρατευομένας εις τα συμφέροντα των Τ.Ε.Α., ή δι ασυγχώρητον ολιγωρίαν εκτελέσεως των καθηκόντων αυτών. γ)Εν περιπτώσει παραιτήσεως, θανάτου ή αποδημίας ενός ιδιώτου μέλους των Τ.Ε.Α. διορίζεται εντός 30 ημερών έτερον μέλος, επιλεγόμενον εκ του εγκεκριμένου πίνακος κατά την διαδικασίαν της παρ.10 γ’. 12.Τα υπηρεσιακά μέλη των Τ.Ε.Α. δημόσιοι υπάλληλοι προτείνεται δια την συγκρότησιν αυτών υπό του Διευθυντού της αρμοδίας Διευθύνσεως Γεωργίας, επιλεγόμενοι εκ των ακολούθων κλάδων: α)Κλάδος Γεωπονικός. Γεωπονικός εκ των υπηρετούντων εις την οικείαν Διεύθυνσιν Γεωργίας ή την Περιφερειακήν Διεύθυνσιν Υπηρεσίας Εγγείων Βελτιώσεων (Υ .Ε.Β.) κατόπιν συνεννοήσεως των Διευθυντών των Υπηρεσιών τούτων. β)Κλάδος Αγροφυλακής. Αγρονόμος ή ο νόμιμος αναπληρωτής αυτού κατόπιν συνεννοήσεως του Διευθυντού της οικείας Διευθύνσεως Γεωργίας μετά του Διευθυντού της Διοικήσεως Αγροφυλακής. γ)Εις την ειδικήν περίπτωσιν της παρ.4 εδάφιον γ’ το τρίτον μέλος των δημοσίων υπαλλήλων δύναται να ανήκη εις τον Γεωπονικόν ή Δικαστικόν ή έτερον Δημοσιοϋπαλληλικόν Κλάδον. 13.Η θητεία των δημοσίων υπαλλήλων μελών των Τ.Ε.Α., ορίζεται διετής αρχής γενομένης από του έτους 1960, μη αποκλειομένου του επαναπροσδιορισμού των και κατά τας επομένας διετίας. 14.Αι Τ.Ε.Α. καταργούνται: α)Εφ όσον τα διοικούμενα υπ’ αυτών έργα έπαυσαν να αποτελούν αυτοτελή αρδευτικά έργα Γ’ τάξεως, ως χαρακτηρισθέντα κατά το άρθρον 5 παρ.4 Ν.Δ.3881/58 είτε ως αυτοτελή έργα ανωτέρας τάξεως (Α’ ή Β’) είτε ως ενσωματωθέντα εις τοιαύτα. β)Εφ όσον εκλείψη ο σκοπός δια τον οποίον ιδρύθη. γ)Εφ όσον αποδεδειγμένως κατέστη επιζημία δια το συμφέρον του Δημοσίου ή της πλειονότητος των εξυπηρετουμένων κτηματιών. Η κατάργησις των Τ.Ε.Α. συντελείται δι’ αποφάσεως ημών εκδιδομένης μετά ητιολογημένην πρότασιν της οικείας Διευθύνσεως Γεωργίας και σύμφωνον γνώμην του παρ’ ημίν Κεντρικού Γνωμοδοτικού Συμβουλίου Εγγειοβελτιωτικών Έργων. 15.Η παρούσα θέλει εφαρμοσθή δια τας λειτουργούσας ήδη και δια τας διατηρουμένας δυνάμει του Ν.Δ.3881/58 Τοπικάς Επιτροπάς Αρδεύσεως. Η παρούσα δημοσιευθήτω δια της Εφημερίδος της Κυβερνήσεως. 